**PAZ** é un proxecto do Programa Nacional de Observación da Terra por Satélite (PNOTS),​ creado polos Ministerio de Defensa e o entón ministerio de Industria, Comercio e Turismo de España.

O programa
----------

O Ministerio de Defensa encargou á empresa Hisdesat comezar o desenvolvemento dun sistema de observación da Terra con tecnoloxía radar de apertura sintética, no ano 2007, para satisfacer os requisitos operativos das Forzas Armadas Españolas respecto ás necesidades de observación a tempo completo con moi alta resolución.

Como consecuencia do anterior, Hisdesat iniciou os traballos de desenvolvemento do programa, contratando o deseño e a fabricación do satélite a EADS CASA Espacio en decembro de 2007, o que supuxo un fito para a industria espacial española ao ser a primeira vez que se asume o reto de construír en España un satélite deste tamaño e complexidade.

Hisdesat é a propietaria, operadora e explotadora do satélite PAZ, que proporciona información valiosa para múltiples aplicacións desde a súa órbita polar ao redor da Terra.

EADS CASA Espacio, como contratista principal, lidera un gran consorcio formado por empresas do sector espacial. Ademais, está desenvolvendo a parte frontal do radar, cuxa antena é un dos elementos máis importantes e innovadores e está baseada en tecnoloxía de circuítos radiadores impresos en disposición multicapas.

Hisdesat contratou o lanzamento do satélite co lanzador ruso Dnepr, previsto inicialmente para finais do ano 2012, mais sufriu diversos atrasos (os últimos foron de orixe político tras o arrefriamento das relacións entre Rusia e a Unión Europea pola crise en Ucraína), ata que en 2016 decidiuse cancelar o lanzamento con Dnepr e buscar outros posibles lanzadores.

O INTA é o responsable do desenvolvemento do segmento terreo do programa PAZ que inclúe as Estacións de Control e Seguimiento, que estarán localizadas en Torrejón de Ardoz (Madrid) e Maspalomas (Gran Canaria) (con opción a usar tamén unha estación polar) e os centros de procesado e almacenamiento dos datos, situados nas ubicaciones anteriores e na Base Aérea de Torrejón de Ardoz (CESAEROB).

O custo total do satélite é de 160 millóns de euros, incluíndo 20 millóns de euros do lanzamento por parte de SpaceX.

O satélite
----------

Cun peso total estimado duns 1400 kg, PAZ mide 5 m de altura e 2,4 m de diámetro.
Consta dunha plataforma ou módulo de servizo e un radar de apertura sintética como instrumento principal.
Incorpora un experimento de Radio Ocultación e Precipitación Extrema, e un receptor do Sistema de Identificación Automática (AIS) como instrumentos secundarios.

Galería
-------

* O foguete Falcon 9 despega desde Vandenberg con PAZ a bordo. O foguete Falcon 9 despega desde Vandenberg con PAZ a bordo.
* Falcon 9 despegando desde Vandenberg. Falcon 9 despegando desde Vandenberg.
* Long Exposure do lanzamento. Long Exposure do lanzamento.
* Vista do lanzamento desde Goleta, California. Vista do lanzamento desde Goleta, California.

Notas
-----

1. ↑  "Aplazan por «razones técnicas» el lanzamiento del primer satélite espía español", *La Voz de Galicia*, 17 de febreiro de 2018 *(en castelán)*.
2. ↑  "El nuevo satélite español 'Paz' tomará cada día cien imágenes de la Tierra". *El País*. 7 de xuñode 2011. Arquivado dende o orixinal o 8 de xaneiro de 2017. Consultado o 8 de xaneiro de 2017.
3. ↑  "El lanzamiento del satélite Paz es aplazado hasta el primer trimestre de 2015". *Infodefensa.com*. 8 de setembro de 2014. Arquivado dende o orixinal o 8 de xaneiro de 2017. Consultado o 8 de xaneiro de 2017.
4. ↑  Mañueco, Rafael (29 de decembro de 2015). "Rusia deja en suspenso el lanzamiento del primer satélite español de observación". *ABC*. Arquivado dende o orixinal o 8 de xaneiro de 2017. Consultado o 8 de xaneiro de 2017.
5. ↑  "Hisdesat cancela el lanzamiento del satélite Paz con Kosmotras". *Infodefensa.com*. 20 de xullo de 2016. Arquivado dende o orixinal o 8 de xaneiro de 2017. Consultado o 8 de xaneiro de 2017.
6. ↑  Hisdesat. "Satélite PAZ - El programa" (PDF). Arquivado dende o orixinal (PDF) o 08 de xaneiro de 2017. Consultado o 8 de xaneiro de 2017.
7. ↑  Rosa M. Tristán, EL HUFFINGTON POST (22 de febreiro de 2018). "Satélite PAZ, el espía que vigilará las fronteras". *huffingtonpost.es*. Consultado o 26 de febreiro de 2018.
8. ↑  Hisdesat. "Satélite PAZ - El satélite" (PDF). Arquivado dende o orixinal (PDF) o 21 de xuño de 2012. Consultado o 8 de xaneiro de 2017.

|  |  |
| --- | --- |
| Control de autoridades | 
* Wd: Q9053779
* NSSDC ID: 2018-020A
* SCN: 43215

 |